ติดตามตัวเลข Nonfarm payroll ที่จะประกาศในคืนนี้ที่อาจส่งผลต่อทิศทางตลาด/ตัวเลขเงินเฟ้อไทยตำกว่าคาด คาดว่าเงินเฟ้อผ่านจุดสูงสุดไปแล้ว/SET technical rebound 1535 จุด แนะนำ IVL
6 สิงหาคม 2564

ปัจจัยต่างประเทศ ติดตามตัวเลข Nonfarm payroll ที่จะประกาศในคืนวันนี้ที่อาจส่งผลต่อทิศทางตลาด ทั้งนี้ตลาดอาจจะดูแนวโน้มตัวเลขรอบนี้ (เดือน กค.) ว่าจะเป็นอย่างไร เพื่อประเมินตลาดแรงงานก่อนที่จะถึงเดือนกันยายนซึ่งผลประโยชน์ช่วยเหลือการว่างส่วนใหญ่จะหมดลงและจะทำให้มี supply แรงงานเข้ามาในตลาดอย่างมีนัยยะ  โดยเรามองว่าตัวเลขเดือน กค. ก็พอบอกถึงสภาพตลาดแรงงานได้พอสมควรเนื่องจากจะมีบางรัฐที่ลดผลประโยชน์ช่วยเหลือการว่างงานลงในช่วงสำรวจตัวเลขเดือนนี้ ซึ่งรวมแล้วมีอยู่จำนวนกว่า 1 ล้านคนเลยทีเดียว เบื้องต้นตลาดคาดว่าจะเพิ่มขึ้น 870,000 อัตรา ซึ่งถ้าตัวเลขที่รายงานออกมาสูงกว่าคาด +0.5SD หรือ 950,000 อัตราขึ้นไป แสดงถึงตัวเลขการจ้างงานแข็งแกร่งและมีแนวโน้มจะแข็งแกร่งขึ้นอีกในระยะข้างหน้า อาจกดดัน Fed ให้ต้องทำ Tapering เร็วขึ้นกดดันตลาดการลงทุน ในทางกลับกันถ้าตัวเลขดังกล่าวออกมาน้อยกว่าที่คาด -0.5SD หรือ 790,000 ตำแน่งลงไป แสดงถึงตัวเลขการจ้างงานที่ยังฟื้นตัวช้า สอดคล้องกับตัวเลขการจ้างงานภาคเอกชน ADP รายงานออกมาอ่อนแอก่อนหน้า ซึ่งจะลดแรงกดดันให้ Fed เลื่อนการ Tapering ออกไป สนับสนุน sentiment การลงทุน
ปัจจัยในประเทศ รายงานตัวเลขอัตราเงินเฟ้อทั่วไปและเงินเฟ้อพื้นฐานของไทยเดือน ก.ค. ลดลงต่ำกว่าคาด ที่ระดับ 0.45%YoY และ 0.14% YoY ตามลำดับ มาตรการของรัฐในการลดค่าไฟฟ้าและประปา รวมท้ังค่าเล่าเรียนค่าธรรมเนียมการศึกษา นอกจากนี้ราคาอาหารสดบางชนิด เช่น ข้าวและผักสด รวมถึงราคาเครื่องดื่มไม่มีแอลกอฮอล์และเสื้อผ้าที่ลดลงเป็นปัจจัยลดแรงกดดันเงินเฟ้อ ทั้งนี้ห้องค้ากสิกรไทยประเมินว่า แนวโน้มเงินเฟ้อในช่วงที่เหลือของปียังคงอยู่ในระดับต่ำ เนื่องจากการระบาดของโควิดสายพันธุ์เดลต้า ส่งผลให้ธนาคารแห่งประเทศไทย (ธปท.) จะยังสามารถคงอัตราดอกเบี้ยนโยบายที่ 0.50% ต่อไปอีกยาวนานโดยปราศจากแรงกดดันจากเงินเฟ้อ ทั้งนี้แนวโน้มการคงดอกเบี้ยหรือมีโอกาสลดดอกเบี้ยเพิ่มเติมนั้นจะส่ง sentiment เชิงบวกต่อกลุ่มโรงไฟฟ้าและกลุ่ม Finance ในระยะสั้น
มุมมองตลาดหุ้น/ กลยุทธ์การลงทุน วันนี้คาด SET technical rebound 1535 จุด แนะนำ IVL
1) IVL (ราคาพื้นฐาน 44.50 บาท) รายงานกำไร 2Q21 ที่ 8.3 พันลบ. ดีกว่าคาด 23% จากเครดิตภาษีและกำไรสต็อกน้ำมันที่สูงขึ้น คาดกำไรปกติยังคงแข็งแกร่งในครึ่งปีหลัง และลดความเสี่ยงในการเพิ่มทุนไปได้อีก 6 เดือนข้างหน้า
รายงานตัวเลขเศรษฐกิจ  วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน ก.ค. คาด 9 แสนตำแหน่ง (+5.9% MoM) อัตราการว่างงานของสหรัฐฯ เดือน ก.ค. คาด 5.8% จากเดือนก่อนที่ 5.9% ขณะที่ตัวเลขค่าจ้างรายชั่วโมงเดือน ก.ค. คาด +0.3% MoM และ +3.6% YoY